**RAPORT SINTETIC ASUPRA REZULTATELOR CHESTIONARELOR PRIVIND SATISFACŢIA STUDENŢILOR DOCTORANZI DIN UNIVERSITATEA DE MEDICINĂ ȘI FARMACIE ”VICTOR BABEȘ” DIN TIMIȘOARA – DOMENIUL MEDICINĂ GENERALĂ ȘI FARMACIE – 2019**

PREAMBUL

Standardul 1.7 - Managementul informației, inclus în Standardele și Liniile Directoare pentru Asigurarea Calității în Spațiul European al Învățământului Superior (ESG 2015) aprobate la Conferința ministerială a Spațiului European al Învățământului Superior (SEIS) – Erevan, Armenia, 14-15 mai, 2015 prevede că „Instituțiile ar trebui să se asigure că sunt *colectate, analizate și utilizate* informații relevante pentru gestionarea eficientă a programelor lor și a altor activități.” Printre informațiile considerate foarte importante se află satisfacția studenților privind programele de studiu pe care le urmează, resursele disponibile de învățare, serviciile de sprijin pentru studenți și un mecanism de închidere a buclei de feedback.

Indicatorii pentru evaluarea domeniilor de studii universitare de doctorat - C1.1.2. Pe parcursul stagiului de pregătire doctorală sunt implementate mecanisme de feedback din partea studenților doctoranzi prin care să se identifice nevoile acestora, precum și nivelul lor de satisfacție față de programul doctoral per ansamblu, în vederea îmbunătățirii continue a serviciilor academice și administrative oferite. Deși preocuparea majoră a UMFVBT este orientată spre dimensiunea didactică a sistemului educațional, apreciată prin chestionare de evaluare a cadrelor didactice completate de către studenți, de grile de autoevaluare completate de către cadrele didactice, se impune și o cuantificare eficientă a părerii principalilor parteneri ai procesului educațional la nivel de școala doctorală – studenții doctoranzi.

Analiza a fost realizată în baza *Chestionarului pentru evaluarea nivelului de satisfacție al studenților* (Anexa 1)*,* aplicat în anul universitar 2018-2019. Chestionarul a fost aplicat la nivelul Școlii Doctorale – Domeniul Generală și Farmacie .Motivul pentru care s-a optat pentru chestionar ca instrument lucru s-a bazat pe idea de operativitate. Pentru a ușura prelucrarea statistică a datelor în evaluare a fost utilizat un chestionar ce conține întrebări închise. Fiecare chestionar a conținut întrebări țintite, cu răspuns facil de marcat prin bifare. Pentru a asigura veridicitatea răspunsurilor, chestionarul a avut un caracter anonim. La sfârșitul perioadei de evaluare chestionarele au fost centralizate, iar rezultatele au fost prelucrate de membrii echipei, care au întocmit prezentul raport.

|  |  |  |  |  |  |
| --- | --- | --- | --- | --- | --- |
| Rezultate chestionar | | | | | |
| A1 | A2 | B1 | B2 | C | D |
| 3,60 | 3,20 | 4,30 | 4,50 | 3,00 | 4,10 |

Conform rezultatelor chestionarului studenții doctoranzi în domeniul medicină generală și farmacie sunt într-o mare măsura mulțumiți de cursurile teoretice ale școlii doctorale și nu considera că acestea ar fi prezentate într-un format prea teoretic, acestea fiind constant actualizate în raport cu tendințele și cunoașterea științifică actuală. Calitatea actului educațional nu este considerată a fi în dezavantaj din cauza numărului mare de studenți admiși. Privitor la componenta de predare-învățare-cercetare, studenții se declară foarte mulțumiți cu privire la îndrumarea și sprijinul primit din partea coordonatorului de doctorat în realizarea componentei teoretico-metodologice a tezei și îndrumarea și sprijinul primit din partea coordonatorului de doctorat în realizarea componentei de cercetare științifică a tezei. În contrast gradul de disatisfacție al studenților doctoranzi se observă prin oportunitățile scăzute de a lucra în echipe și proiecte de cercetare științifică naționale si transfrontaliere. Cele mai frecvente sugestii pentru îmbunătățirea programelor doctorale vizează aspectele de susținere financiară (bursele de studiu) care s-ar dori să fie într-un cuantum mai mare.

**Recomandări**

1. Elaborarea unei strategii privind procesul de predare-învățare, cu accent deosebit asupra următoarelor aspecte:

- pregătirea practică a studenților de nivel de doctorat, atât în cadrul activităților de seminar/lucrări practice cât și în ceea ce privește condițiile în care se realizează cercetarea

- evaluarea multicriterială a activității cadrelor didactice și valorificarea rezultatelor acesteia;

- îmbunătățirea dotărilor destinate procesului de cercetare

2. Elaborarea unei strategii privind studiile doctorale, cu accent deosebit asupra următoarelor

aspecte:

- adecvarea constantă componentei teoretice la nevoile de pregătire ale doctoranzilor;

- lărgirea accesului doctoranzilor la diverse surse de informație științifică și instruirea lor în acest scop;

- includerea doctoranzilor în mai multe echipe de cercetare;

- încurajarea și susținerea participării la conferințe internaționale;

- colaborarea cu mediul socio-economic pentru realizarea componentei de cercetare a tezei de doctorat.

3. Informarea constantă a reprezentanților studenților și a organizațiilor studențești asupra nemulțumirilor doctoranzilor, în vederea adoptării unor proceduri care să reglementeze adecvat și transparent toate activitățile.

4. Adaptare/imbunatatire si ameliorare a cursurilor:

- Revizuirea fiselor de discipline astfel incat continutul seminariilor sa vina in completarea materielelor de curs.

- Imbunatatirea modului de expunere a cursului pentru a fi mai atractiv.

- Necesiatetea imbunatatirii permanente a metodelor de predare.

- Implementarea unor modele de chestionare si feed-back din partea studentiilor doctoranzi, dupa fiecare curs.

**ANEXA 1**

**CHESTIONAR DE EVALUARE – ŞCOALA DOCTORALĂ**

Apreciaţi în ce măsură următoarele aspecte privind Şcoala Doctorală au răspuns aşteptărilor voastre:

**A. Studiile doctorale**

1. În ce măsură sunteţi de acord cu următoarele afirmaţii:

(conversie: 1 – în foarte mică măsură, 5 – în foarte mare măsură)

|  |  |  |  |  |  |  |
| --- | --- | --- | --- | --- | --- | --- |
|  |  | 1 | 2 | 3 | 4 | 5 |
| 1. | Cursurile de la Şcoala Doctorală, în formatul actual, sunt utile. |  |  |  |  |  |
| 2. | Cursurile de la Şcoala Doctorală sunt prea teoretice. |  |  |  |  |  |
| 3. | Cursurile de la Şcoala Doctorală sunt bazate pe cunoaşterea ştiinţifică actuală. |  |  |  |  |  |
| 4. | Calitatea actului educaţional suferă din cauza numărului mare de studenţi admişi. |  |  |  |  |  |
| 5. | Singurul efort pe care doctoranzii îl depun pentru cursurile de la Şcoala Doctorală constă în examenul de sfârşit de semestru. |  |  |  |  |  |
| 6. | Planul de învăţămâmt primit la începutul Şcolii Doctorale este respectat. |  |  |  |  |  |

2. Cum apreciaţi timpul pe care îl petreceţi cu:

(conversie: 1 – mult prea puţin, 5 – mult prea mult)

|  |  |  |  |  |  |  |
| --- | --- | --- | --- | --- | --- | --- |
|  |  | 1 | 2 | 3 | 4 | 5 |
| 1. | Activităţi de management sau administrare a proiectelor. |  |  |  |  |  |
| 2. | Activităţi de predare. |  |  |  |  |  |
| 3. | Proiecte de cercetare. |  |  |  |  |  |
| 4. | Alte activităţi administrative, în facultate. |  |  |  |  |  |
| 5. | Cercetarea specifică temei de doctorat. |  |  |  |  |  |

**B. Procesul de îndrumare şi relaţia cu îndrumătorul**

1. În cadrul întâlnirilor cu coordonatorul dumneavoastră, cât de des discutaţi următoarele teme?

(conversie: 1 – foarte rar, 5 – foarte des)

|  |  |  |  |  |  |  |
| --- | --- | --- | --- | --- | --- | --- |
|  |  | 1 | 2 | 3 | 4 | 5 |
| 1. | Literatura de specialitate nou apărută în domeniu. |  |  |  |  |  |
| 2. | Chestiuni privind metodologia cercetării. |  |  |  |  |  |
| 3. | Chestiuni administrative. |  |  |  |  |  |
| 4. | Conţinutul unor lucrări de specialitate pe care le pregătim împreună. |  |  |  |  |  |
| 5. | Conţinutul tezei de doctorat. |  |  |  |  |  |
| 6. | Feedback pe marginea materialelor redactate. |  |  |  |  |  |

2. Cum evaluaţi următoarele aspecte legate de întâlnirile cu coordonatorul dumneavoastră?

(conversie: 1 – foarte redusă, 5 – foarte bună)

|  |  |  |  |  |  |  |
| --- | --- | --- | --- | --- | --- | --- |
|  |  | 1 | 2 | 3 | 4 | 5 |
| 1. | Frecvenţa întâlnirilor. |  |  |  |  |  |
| 2. | Durata întâlnirilor. |  |  |  |  |  |
| 3. | Îndrumările primite în cadrul acestor întâlniri. |  |  |  |  |  |
| 4. | Receptivitatea coordonatorului. |  |  |  |  |  |

**C. Descrierea şi evaluarea principalelor dificultăţi din studiile doctorale**

1. În ce măsură vă confruntaţi, în desfăşurarea activităţilor doctorale, cu dificultăţi în următoarele domenii:

(conversie: 1 – în foarte mică măsură, 5 – în foarte mare măsură)

|  |  |  |  |  |  |  |
| --- | --- | --- | --- | --- | --- | --- |
|  |  | 1 | 2 | 3 | 4 | 5 |
| 1. | Acces la resurse de cercetare - materiale, reactivi, baze de date, etc. |  |  |  |  |  |
| 2. | Acces la resurse de cercetare – cărţi şi jurnale de specialitate. |  |  |  |  |  |
| 3. | Finanţarea participării la conferinţe naţionale sau internaţionale. |  |  |  |  |  |
| 4. | Existenţa celor cu care puteţi discuta pe tema pe care o aprofundaţi. |  |  |  |  |  |
| 5. | Calitatea coordonării/îndrumării primite. |  |  |  |  |  |
| 6. | Dificultăţi de îmbinare a activităţii doctorale cu preocupările de la locul de muncă. |  |  |  |  |  |

**D. Opinia dumneavostra legată de activitățiile școlii doctorale**

(conversie: 1-nesatisfacatoare, 2- satisfăcătoare, 3- bună, 4- foarte bună, 5-excelentă)

|  |  |  |  |  |  |  |
| --- | --- | --- | --- | --- | --- | --- |
|  |  | 1 | 2 | 3 | 4 | 5 |
| 1. | Sesiunea de comunicări științifice din cadrul zilelor UMF unde participă doctoranzii cu cele mai multe publicații ISI ca prim autor care sunt premiați in funcție de calitatea prezentărilor. |  |  |  |  |  |
| 2. | Existența unei sesiuni de comunicari științifice a școlii doctorale în cadrul congresului internațional pentru studenți la medicina „Medis” |  |  |  |  |  |
| 3. | Premierea anuală a studenților doctoranzi care au publicații ISI ca prim autor. |  |  |  |  |  |
| 4. | Asigurarea transportului și cazării referenților invitați să asiste la susținerea tezei de doctorat |  |  |  |  |  |

**E. Comentarii şi propuneri legate de îmbunătăţirea parametrilor evaluaţi mai sus.**

**Vă mulţumim!**

**Părerea voastră contează pentru noi și pentru generația următoare de studenți doctoranzi!**